ใช้พร้อมเพย์31.5ล้าน
คลังปลื้มอี-เพย์เมนต์ ยอดใช้พร้อมเพย์พุ่ง 31.5 ล้านบัญชี เปิดชำระเงินผ่านคิวอาร์โค้ดสิ้นส.ค.นี้
10 ส.ค. 2560

คลังปลื้มอี-เพย์เมนต์ ยอดใช้พร้อมเพย์พุ่ง 31.5 ล้านบัญชี เปิดชำระเงินผ่านคิวอาร์โค้ดสิ้นส.ค.นี้นายอภิศักดิ์ ตันติวรวงศ์ รมว.คลัง เป็นประธานประชุมคณะกรรมการ ขับเคลื่อนตามแผนยุทธศาสตร์การชำระเงินทางอิเล็กทรอนิกส์ หรือ อี-เพย์เมนต์ เปิดเผยว่า การดำเนินการเป็นไปได้ตามแผนที่วางไว้ ตั้งแต่ด้านที่ 1 ระบบพร้อมเพย์มีคนมาลงทะเบียน 31.5 ล้านบัญชี โดยใช้หมายเลขบัตรประชาชน 23.3 ล้านคน และใช้หมายเลขโทรศัพท์ 8 ล้านคน ซึ่งการขยายตัวเพิ่มถือว่าดีมากด้านที่ 2 การขยายการใช้บัตร ล่าสุด วันที่ 30 มิ.ย. 2560 มีหน่วยงานต่างๆ ติดตั้งเครื่องชำระเงินอิเล็กทรอนิกส์ (EDC) 1.05 แสนหน่วยงาน จำนวน 1.8 แสนเครื่อง ซึ่งยังล่าช้าและได้มีการเร่งติดตั้งให้ได้ตามเป้า 5.6 แสนเครื่อง โดยส่งเสริมให้มีการติดตั้งร้านค้าขนาดเล็กเพิ่มมากขึ้น และทางธนาคารแห่งประเทศไทยจะมีการเปิดตัวระบบการชำระเงินผ่านคิวอาร์โค้ดกลาง ภายในสิ้นเดือน ส.ค. 2560ด้านที่ 3 การยื่นแบบและเสียภาษีทางอิเล็กทรอนิกส์ ทางกรมสรรพากรได้ให้มีการยื่นแบบภาษีทางอิเล็กทรอนิกส์ ต่อไปจะมีมาตรการจูงใจ เช่น ผู้ที่ยื่นแบบทางอิเล็กทรอนิกส์อาจเสียภาษีลดลงด้านที่ 4 อี-เพย์เมนต์ภาครัฐ ซึ่งมีการดำเนินการ 2 ส่วน คือ การติดเครื่อง EDC หน่วยงานภาครัฐจะดำเนินการได้ตามแผน และเริ่มการจ่ายและรับเงินทางอิเล็กทรอนิกส์ทั้งหมดในปีหน้า ส่วนที่สองการแจกสวัสดิการภาครัฐภายใน 2-3 สัปดาห์ จะเสนอให้คณะรัฐมนตรีเห็นชอบเริ่มแจกสวัสดิการภาครัฐวันที่ 1 ต.ค. 2560 โดยผู้มาลงทะเบียน 14 ล้านคน ล่าสุดตรวจสอบคุณสมบัติผ่าน 11 ล้านคน ส่วนใหญ่ที่ไม่ผ่านเพราะมีรายได้เกินกำหนด 1 แสนบาท/ปี ในส่วนของการขึ้นรถเมล์ฟรี ทางองค์การขนส่งมวลชนกรุงเทพ (ขสมก.) ได้ติดตั้งเครื่องรูดบัตรกับรถเมล์ได้แล้ว 800-900 คัน และภายในสิ้นปีนี้จะติดให้ได้ 1,200-1,800 คัน และจะติดตั้งได้ 2,000 กว่าคันในต้นปีหน้า ด้านที่ 5 การใช้จ่ายภาครัฐ ในปีงบประมาณ 2561 จะมีการใช้จ่ายผ่านอิเล็กทรอนิกส์ทั้งหมด ซึ่งทางกรมบัญชีกลางได้มีการออกระเบียบต่างๆ ให้หน่วยได้เตรียมพร้อมที่จะดำเนินการ และด้านที่ 6 การประชาสัมพันธ์โครงการอี-เพย์เมนต์ ยังมีคนเข้าไม่ถึงรายละเอียดโครงการ